เป็นแม่ให้นมลูกแต่ลืมทานยาคุม 4 วันแล้วทำยังไงดีค่ะ #ยาคุมสำหรับแม่ให้นมลูก
สวัสดีค่ะ หากที่ผ่านมา ได้เคยมีประจำเดือนมาแล้ว เมื่อลืมทานยาคุมกำเนิดไป 4 วัน แนะนำควรรอให้ประจำเดือนในรอบใหม่มาเสียก่อน แล้วจึงค่อยเริ่มทานยาคุมกำเนิดแผงใหม่ภายใน 1-5 วันนับตั้งแต่มีประจำเดือนมาค่ะ ซึ่งในระหว่างที่รอประจำเดือนมานี้ หากมีเพศสัมพันธ์ ก็ควรใช้ถุงยางอนามัยไปก่อนแต่หากตั้งแต่หลังคลอด ยังไม่เคยมีประจำเดือนมาเลย อาจเริ่มทานยาคุมกำเนิดไปเลยก็ได้ โดยให้นำแผงใหม่มาทาน และทิ้งแผงเก่านั้นไป และเมื่อเริ่มทานใหม่แล้ว ควรงดการมีเพศสัมพันธ์ไปก่อนอย่างน้อย 7 วัน เพื่อรอให้ยาออกฤทธิ์ก่อนค่ะ